
0) 

Τροποποίηση του ΓΊ. Δ/τος 341/95 «Απόσπαση Ελευθερί¬ 
ου και Καρτεριού από το Υποθηκοφυλακείο Πάργας 
και υπαγωγή τους στο Υποθηκοφυλακείο Ηγουμενί¬ 
τσας» (ΦΕΚ 180 Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 4 του Ν. 3805/57 (ΦΕΚ 
260 Α) β) της παρ. 9 του άρθρου 20 του Ν. 2145/93 (ΦΕΚ 
88 Α) «Ρύθμιση θεμάτων εκτελέσεως ποινών, επιταχύνσε- 
ως και εκσυγχρονισμού των διαδικασιών απονομής της 
δικαιοσύνης και άλλων θεμάτων», με την οποία προστέ¬ 
θηκε νέο εδάφιο στην παρ. 1 του άρθρου 22 του Ν. 
3680/57 (ΦΕΚ 56 Α) «περί τροποποιήσεως των περί συμ¬ 
βολαιογράφων και Υποθηκοφυλακείων διατάξεων κ.λπ.» 
και γ) του άρθρου 27 του Ν. 2081/92 (ΦΕΚ 154 Α), με το ο¬ 
ποίο προστέθηκε νέο άρθρο, το άρθρο 29 Α στο Ν. 
1558/85 (ΦΕΚ 137 Α). 

2. Την 2/1995 απόφαση του Δικαστηρίου Πρωτοδικών 
Θεσπρωτίας σε Ολομέλεια. 


3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Την 177/1996 γνωμοδότηση του Συμβουλίου της Επι¬ 
κράτειας. 

Με πρόταση του Υπουργού Δικαιοσύνης, αποφασίζου¬ 
με: 

ΑΡΘΡΟ ΜΟΝΟ 

1. Στο άρθρο μόνο του Προεδρικού Διατάγματος με αρ. 
341/95 «Απόσπαση Κοινοτήτων Ελευθερίου και Καρτερι¬ 
ού από το Υποθηκοφυλακείο Πάργας και υπαγωγή τους 
στο Υποθηκοφυλακείο Ηγουμενίτσας» (ΦΕΚ 180 Α) προ¬ 
στίθεται εδάφιο, ως εξής: «Η απόσπαση αυτή γίνεται χω¬ 
ρίς τη συνδρομή των προϋποθέσεων του άρθρου 7του Κ. 
Δ/τος της 19/23.7.41». 

2. Η ισχύς του παρόντος αρχίζει δύο μήνες μετά τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 23 Ιουλίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

( 2 ) 

Ρύθμιση θεμάτων προσωπικού κατά τροποποίηση διατά¬ 
ξεων του Π.Δ. 159/1986 και του Π.Δ. 203/1990 και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1, εδαφ. α\ στ' και 
θ'του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως αντικαταστάθηκε με το άρθρο 1 
παρ. 1 του Ν. 1590/1986 (Α'49). 

2. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 

και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης» (Α' 
36). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’ αριθμ. 363/1996 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

1. Η παράγραφος 3του άρθρου 5του Π.Δ. 203/1990 (Α' 
78), αντικαθίσταται ως εξής: 

«3. Το 3ο Τμήμα Ομαδικών Αθλημάτων περιλαμβάνει τα 
αθλήματα ποδοσφαίρου, καλαθοσφαίρισης, πετοσφαίρι- 
σης, υδατοσφαίρισης, κολύμβησης και ιστιοπλοΐας». 

2. Στην παράγραφο 1 του άρθρου 6 του Π.Δ. 203/1990 
(Α' 78) προστίθεται περίπτωση (ιγ), ως ακολούθως: 

«ιγ) Ιστιοπλοΐας: Δώδεκα (12)». 

3. Το πρώτο εδάφιο της παραγράφου 1 του άρθρου 7 
του ιδίου Π.Δ. (Π.Δ. 203/1990) αντικαθίσταται ως εξής: 

«α. Ηλικία μέχρι 35 ετών για όλα τα αθλήματα, πληντης 
σκοποβολής και της ιστιοπλοΐας». 

Άρθρο 2 

Η παράγραφος 2 του άρθρου 6 του Π.Δ. 159/1986 (Α' 
61) αντικαθίσταται ως εξής: 

«2. Οι αποσπάσεις που προβλέπονται από το άρθρο 50 
του Ν. 1481/1984 διαρκούν: 

α. Των παραγράφων 1 και 4, όσο χρόνο κρίνεται ανα¬ 
γκαία η κατά περίπτωση απόσπαση. 

β. Της παραγράφου 2: 

(1) Για την περίπτωση α', όσο χρόνο κωλύεται ο βαθμο¬ 
φόρος που διοικεί αυτοτελή υπηρεσία. 

(2) Για την περίπτωση β', τρεις μήνες με δυνατότητα πα¬ 
ράτασης επί ένα μήνα. 

(3) Για την περίπτωση γ', όσο προβλέπεται από το Ν.Δ. 
1335/1973 (Α'22). 

(4) Για την περίπτωση δ', έξι μήνες. 

(5) Γ ια την περίπτωση ε', όσο χρόνο διαρκεί η εκπαίδευ¬ 
ση- 

Για τις περιπτώσεις του παρόντος εδαφίου, νέα από¬ 
σπαση αστυνομικού, χωρίς τη συναίνεσή του, δεν επιτρέ¬ 
πεται, αν δεν παρέλθει τρίμηνο από τη λήξη της προη¬ 
γούμενης». 

Άρθρο 3 

Οι αποβιούντες αστυνομικοί διαγράφονται της δυνάμε- 
ως του Σώματος από την επομένη του θανάτου τους, με 
διαταγή του Αρχηγού της Ελληνικής Αστυνομίας. Η πρά¬ 
ξη διαγραφής κοινοποιείται στο οικείο Στρατολογικό 
Γ ραφείο και στα Ασφαλιστικά Ταμεία. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 27 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΚΩΝΣΤΑΝΤΙΝΟΣ ΓΕΙΤΟΝΑΣ 
-Φ- 

(3) 

Ρύθμιση θεμάτων που αφορούν την Υπηρεσιακή Κατά¬ 
σταση των Τηλεπικοινωνιακών υπαλλήλων της Υπηρε¬ 
σίας Πολιτικής Αεροπορίας (ΥΠΑ) του Υπουργείου 
Μεταφορών και Επικοινωνιών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 714/1970 «Περί ιδρύσεως Διευθύνσεων 
Εναερίων Μεταφορών (Δ.Ε.Μ.) κ.λπ.» (Α'238), όπως τρο¬ 
ποποιήθηκε με το Ν. 1340/1983 (Α' 35). 

β. Του Π.Δ. 56/1989 «Οργανισμός της Υπηρεσίας Πολι¬ 
τικής Αεροπορίας (ΥΠΑ) του Υπουργείου Μεταφορών και 
Επικοινωνιών» (Α' 28) όπως τροποποιήθηκε με το Π.Δ. 
439/1989 (Α' 190) καιτο Π.Δ. 35/1993 (Α' 13). 

γ. Της παραγράφου 7 του άρθρου 4 του Ν. 2366/1995 
«Ρύθμιση θεμάτων Οργανισμών και Υπηρεσιών του Υ¬ 
πουργείου Μεταφορών και Επικοινωνιών και άλλες διατά¬ 
ξεις» (Α' 256). 

δ. Του Ν. 2190/1994 «Σύσταση Ανεξάρτητης Αρχής για 
την Επιλογή Προσωπικού και Ρύθμιση Θεμάτων Διοίκη¬ 
σης» (Α' 28). 

ε. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137) όπως αυτό προστέθηκε 
με το άρθρο 27του Ν. 2081/1992 (Α' 154). 

στ. Τις προβλέψεις του παραρτήματος 10 Τόμος 2 του 
Διεθνούς Οργανισμού Πολιτικής Αεροπορίας ΙΟΑΟ (Αη- 
πθχ 1 0 νοΙ II) για τις υπηρεσίες Σταθερών και Κινητών Αε¬ 
ροναυτικών Τηλεπικοινωνιών και τον καθορισμό των αντι¬ 
στοίχων εκπαιδεύσεων του ΙΟΑΟ. 

ζ. Την εγκύκλιο 211-ΑΝ του ΙΟΑΟ (ΙΟΑΟ οίτουΐΕΐΓ 211-ΑΝ) 
που περιγράφει την υπηρεσία Παροχής Πληροφοριών 
Πτήσεων Αεροδρομίου (Αθγο0γοιπθ ΡΙίςιΐΊί Ιηίοπτιεΐϊοη 
δβινίοΘ) με τις σχετικές προϋποθέσεις, διαδικασίες και 
εκπαιδεύσεις. 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

3. Τη με αριθ. 391/96 Γνωμοδότηση του Συμβουλίου Ε¬ 
πικράτειας με πρόταση των Υπουργών Εσωτερικών - Δη¬ 
μόσιας Διοίκησης και Αποκέντρωσης και Μεταφορών και 
Επικοινωνιών, αποφασίζουμε: 

Άρθρο 1 

Βαθμολογική κλίμακα και διάρθρωση θέσεων 

1. Οι θέσεις του προσωπικού των Κλάδων ΠΕ3 και ΤΕ3, 
Τηλεπικοινωνιακών υπαλλήλων της Υπηρεσίας Πολιτικής 

Αεροπορίας (ΥΠΑ) είναι σε κάθε κατηγορία οργανικά ενι¬ 
αίες και κατατάσσονται σε τέσσερεις βαθμούς ως ακο¬ 
λούθως: 

α. Αρχιτηλεπικοινωνιακός. 
β. Τηλεπικοινωνιακός Α'. 
γ. Τηλεπικοινωνιακός Β'. 
δ. Δόκιμος Τηλεπικοινωνιακός. 

Ο Βαθμός του Δόκιμου Τηλεπικοινωνιακού είναι εισα¬ 
γωγικός ο δετού Αρχιτηλεπικοινωνιακού καταληκτικός. 

2. Οι παραπάνω βαθμοί κατά τις διακρίσεις της παρα¬ 
γράφου 1 του άρθρου 34του Ν. 2190/1994, αντιστοιχούν: 
α. Του Αρχιτηλεπικοινωνιακού στο βαθμό Α'. 
β. Του Τηλεπικοινωνιακού Α' στο βαθμό Β'. 
γ. Του Τηλεπικοινωνιακού Β' στο βαθμό Γ. 
δ. Του Δοκίμου Τηλεπικοινωνιακού στο βαθμό Δ'. 

Άρθρο 2 
Ειδικότητες 

1. Οι υπάλληλοι που διορίζονται στους κλάδους ΠΕ3 και 
ΤΕ3 Τηλεπικοινωνιακών υποχρεούνται να αποκτήσουντις 
παρακάτω ειδικότητες. 

α. Τηλεπικοινωνιακού Σταθερών Αεροναυτικών Τηλεπι¬ 
κοινωνιών. 

β. Τηλεπικοινωνιακού Κινητών Αεροναυτικών Τηλεπι¬ 
κοινωνιών. 

γ. Πληροφοριών Πτήσεων Αεροδρομίου (ΠΠΑ). 
δ. Επόπτης Αεροναυτικών Τηλεπικοινωνιών. 

Οι Τηλεπικοινωνιακοί υποχρεούνται μέσα σε δύο (2) έτη 
από την ημέρα διορισμού τους στον κλάδο Τηλεπικοινω¬ 
νιακών, να αποκτήσουν τις τρεις (3), ως ανωτέρω ειδικό¬ 
τητες (α, β, γ) ήτοι: 

- Τηλεπικοινωνιακού Σταθερών Αεροναυτικών Τηλεπι¬ 
κοινωνιών, 

- Τηλεπικοινωνιακού Κινητών Αεροναυτικών Τηλεπικοι¬ 
νωνιών και 

- Πληροφοριών Πτήσεων Αεροδρομίου (ΠΠΑ). 
καθώς και το Γενικό Πτυχίο χειριστών ασυρμάτου του 

Ν.Δ. 2625/53 προκειμένου να μονιμοποιηθούν άλλως πα¬ 
ρατείνει για δώδεκα (12) μήνες η δόκιμη Υπηρεσία και α¬ 
ναστέλλεται η μονιμοποίησή τους. 

Στην περίπτωση που ο υπάλληλος δεν αποκτήσει και τις 
τρεις προαναφερόμενες ειδικότητες (α, β, γ) καθώς και το 
Γενικό Πτυχίο χειριστού ασυρμάτου, κρίνεται μη μονιμο- 
ποιητέος στους κλάδους Τηλεπικοινωνιακών και ακολου¬ 
θούνται οι από τους Νόμους προβλεπόμενες διαδικασίες. 

2. Στους Τηλεπικοινωνιακούς υπαλλήλους που έχουν 
συμπληρώσει δωδεκαετή τουλάχιστον υπηρεσία στους 
κλάδους ΠΕ3 και ΤΕ3 των Τηλεπικοινωνιακών της ΥΠΑ χο¬ 
ρηγείται η ειδικότητα του Επόπτη Αεροναυτικών Τηλεπι¬ 
κοινωνιών μετά το πέρας ειδικής προς τούτο εκπαιδεύσε- 
ως στη Σχολή Πολιτικής Αεροπορίας (ΣΠΟΑ) και κατόπιν 
επιτυχών εξετάσεων. 

3. Οι ειδικές εξετάσεις και επιμορφώσεις του προσωπι¬ 
κού των κλάδων Τηλεπικοινωνιακών, παρέχονται σύμφω¬ 
να με τα οριζόμενα στον Κανονισμό Διοίκησης και λει¬ 
τουργίας της ΣΠΟΑ. Η διδακτέα και εξεταστέα ύλη δια¬ 
μορφώνεται έπειτα από εισήγηση της οικείας 
Διεύθυνσης. Μετά το πέρας των εκπαιδεύσεων και επιτυ¬ 
χών εξετάσεων στην ΣΠΟΑ θα χορηγούνται τα αντίστοιχα 
Πιστοποιητικά εκπαιδεύσεως, οι δε αντίστοιχες ειδικότη¬ 
τες απονέμονται από την οικεία Διεύθυνση. 


4. Για τη διατήρηση σε ισχύ της ειδικότητας ΠΠΑ απαι¬ 
τείται Πιστοποιητικό Υγείας Γ κατηγορίας, το οποίο θα α¬ 
νανεώνεται κατ’ έτος και θα ενημερώνεται αρμοδίως η Υ¬ 
πηρεσία. 

5. Για την άσκηση καθηκόντων ΠΠΑ σε συγκεκριμένο α¬ 
εροδρόμιο, απαιτείται ιδιαίτερη τοπική, θεωρητική και 
πρακτική ενημέρωση για δύο (2) μήνες, χορήγηση σχετι¬ 
κή βεβαίωσης από τον ασκούντο εκεί τα εν λόγω καθήκο¬ 
ντα ή ελλείψει αυτού από υπάλληλο που θα ορίζει η Διεύ¬ 
θυνση Τηλεπικοινωνιών της Κεντρικής Υπηρεσίας της 
Υ.Π.Α. 

6. Κατ’ εξαίρεση της προηγούμενης παραγράφου, ο 
προαναφερόμενος χρόνος των δύο (2) μηνών, μπορεί να 
περιοριστεί κατ’ ελάχιστο σε δεκαπέντε (15) ημέρες στον 
κάτοχο της ειδικότητας ΠΠΑ σε ισχύ, υπό την προϋπόθε¬ 
ση ότι έχει τριετή τουλάχιστον υπηρεσία στον κλάδο των 
Τηλεπικοινωνιακών και εφόσον προηγουμένως αποδείξει 
στον χορηγούντο την ανωτέρω βεβαίωσή του κατά περί¬ 
πτωση αερολιμένος ότι, 

α. είναι γνώστης των τοπικών κανονισμών, 
β. των τοπικών χαρακτηριστικών εναέριας κυκλοφο¬ 
ρίας, 

γ. του φυσικού περιβάλλοντος, 
δ. των διαδικασιών συντονισμού μετά των άλλων εμπλε- 
κομένων υπηρεσιών καθώς και ότι δύναται να ασκήσει ι¬ 
κανοποιητικούς τα έκτης ειδικότητάς του απορρέοντα εις 
τον Αερολιμένα τούτον καθήκοντα. 

Η ανωτέρω βεβαίωση θεωρείται από τον Προϊστάμενο 
Διεύθυνσης Τηλεπικοινωνιών της Κεντρικής Υπηρεσίας 
της ΥΠΑ, αντίγραφο δε αυτής θα καταχωρείται στο αρ¬ 
χείο του οικείου Αερολιμένα. 

7. Οι υπηρετούντες κατά την δημοσίευση του παρόντος 
Τηλεπικοινωνιακοί υπάλληλοι αποκτούν αυτοδίκαια τις α¬ 
νωτέρω τρεις ειδικότητες (α, β, γ) της παραγράφου 1 του 
άρθρου 2 του παρόντος, εφόσον έχουν ολοκληρώσει την 
εν λόγω εκπαίδευση. 

Άρθρο 3 
Προαγωγές 

1. Η προαγωγή από βαθμό σε βαθμό γίνεται σύμφωνα 
μετά επόμενα εδάφια επιπλέον των προβλεπομένων από 
την κείμενη για τους μονίμους υπαλλήλους νομοθεσία: 

α. Τον βαθμό του Αρχιτηλεπικοινωνιακού καταλαμβάνει 
ο Τηλεπικοινωνιακός ο οποίος έχει συμπληρώσει τουλά¬ 
χιστον δεκατέσσερα (14) έτη υπηρεσίας στον κλάδο ΠΕ3 
Τηλεπικοινωνιακών και δεκαέξι (16) έτη υπηρεσίας στον 
κλάδο ΤΕ3 Τηλεπικοινωνιακών, από τα οποία τα οκτώ (8) 
έτη στην άσκηση καθηκόντων σε μία ή περισσότερες ειδι¬ 
κότητες από εκείνες που προβλέπονται στην παράγραφο 
1 του άρθρου 2 του παρόντος. 

β. Το βαθμό του Τηλεπικοινωνιακού Α' καταλαμβάνει ο 
Τηλεπικοινωνιακός ο οποίος έχει συμπληρώσει οκτώ (8) 
έτη υπηρεσίας στον κλάδο ΠΕ3 Τηλεπικοινωνιακών και 
εννέα (9) έτη υπηρεσίας στον κλάδο ΤΕ3 Τηλεπικοινωνια¬ 
κών, από τα οποία τα πέντε (5) στην άσκηση καθηκόντων 
σε μια ή περισσότερες από τις ειδικότητες (α, β,γ) της πα¬ 
ραγράφου 1 του άρθρου 2 του παρόντος. 

γ. Το βαθμό του Τηλεπικοινωνιακού Β' καταλαμβάνει ο 
Τηλεπικοινωνιακός ο οποίος έχει συμπληρώσει δύο (2) έ¬ 
τη υπηρεσίας στους κλάδους ΠΕ3 και ΤΕ3 Τηλεπικοινω¬ 
νιακών στην άσκηση καθηκόντων σε μία ή περισσότερες 

από τις ειδικότητες (α, β, γ) της παραγράφου 1 του άρ¬ 
θρου 2 του παρόντος. 

2. Για τους τηλεπικοινωναικούς που εργάζονται σε όλες 
τις θέσεις της Κεντρικής Υπηρεσίας της ΥΠΑ, θεωρείται 
ότι ασκούντο καθήκοντα και των τριών ειδικοτήτων (α, β, 
γ) της παραγράφου 1 του άρθρου 2 του παρόντος. 

Για εκείνους εκ των υπαλλήλων οι οποίοι καθ’ οιονδή- 
ποτε τρόπο απέχουν από την άσκηση καθηκόντων τους 
στην ΥΠΑ ή αποσπώνται από αυτήν σε άλλη Δημόσια Υ¬ 
πηρεσία ή ΝΠΔΔ, θεωρείται ότι δεν ασκούν καθήκοντα σε 
καμμία από τις τέσσερις ειδικότητες των Τηλεπικοινωνια¬ 
κών υπαλλήλων κατά τη διάρκεια αυτή. 

3. Μεταξύ υπαλλήλων του ιδίου βαθμού δεν υπάρχει αρ¬ 
χαιότητα. 

Άρθρο 4 

Θέσεις Προϊσταμένων Τηλεπικοινωνιακών 

1. Με απόφαση του Διοικητή της Υ.Π.Α. προσδιορίζο¬ 
νται τα ειδικότερα καθήκοντα των Τηλεπικοινωνιακών κά¬ 
θε βαθμού, σύμφωνα με την ισχύουσα κάθε φορά νομο¬ 
θεσία περί Πτυχίων και ειδικοτήτων Τηλεπικοινωνιακών 
με βάση τα σχετικά προσαρτήματα και εγχειρίδια του 
Διεθνούς Οργανισμού Πολιτικής Αεροπορίας (ΙΟΑΟ). 

2. Γιατην κατάληψη θέσεως Προϊσταμένου από Τηλεπι¬ 
κοινωνιακούς σε υπηρεσίες Τηλεπικοινωνιών, απαιτού¬ 
νται πέραν των προβλεπομένων από την κείμενη νομοθε¬ 
σία προσόντων και τα εξής: 

α. Για την κατάληψη θέσης Προϊσταμένου Διεύθυνσης 
ή αντιστοίχου επιπέδου Οργανικής Μονάδας, απαιτείται 
κατοχή του βαθμού του Αρχιτηλεπικοινωνιακού. 

β. Γ ια την κατάληψη θέσης Προϊσταμένου Τμήματος ή 
αντιστοίχου επιπέδου Οργανικής Μονάδας, απαιτείται 
κατοχή του βαθμού του Αρχιτηλεπικοινωνιακού. 

γ. Γ ιατην κατάληψη θέσης Προϊσταμένου γραφείου ή α¬ 
ντιστοίχου επιπέδου Οργανικής Μονάδας, απαιτείται κα¬ 
τοχή του βαθμού του Τηλεπικοινωνιακού Α'. 

3. Σε περιπτώσεις αερολιμένων όπου υπηρετούν έως 
πέντε (5) Τηλεπικοινωνιακοί, ως Προϊστάμενος τμήματος 
ή γραφείου μπορεί να τοποθετείται Τηλεπικοινωνιακός υ¬ 
πάλληλος με βαθμό Τηλεπικοινωνιακού Β', εφόσον δεν υ¬ 
πηρετούν Τηλεπικοινωνιακοί με ανώτερο βαθμό. 

Άρθρο 5 

Κατάταξη υπηρετούντων υπαλλήλων - 
Ρύθμιση ειδικών θεμάτων 

1. Για την κατάταξη των ήδη υπηρετούντων Τηλεπικοι¬ 
νωνιακών στις οργανικά ενιαίες θέσεις των βαθμών των 
κατηγοριών ΠΕ3 και ΤΕ3 που προβλέπονται στο άρθρο 1 
του παρόντος, λαμβάνεται υπ’ όψη ο χρόνος από την α¬ 
πόκτηση και των τριών (3) ειδικοτήτων (α, β, γ) της παρα¬ 
γράφου 1 του άρθρου 2 του παρόντος μέχρι την δημοσί¬ 
ευσή του, θεωρουμένου ότι κατά τον χρόνο αυτό ασκού¬ 
σαν τα καθήκοντα των συγκεκριμένων ειδικοτήτων υπό 
την προϋπόθεση ότι το διάστημα αυτό υπηρετούσαν στην 
ΥΠΑ. 

Ως χρόνος υπηρεσίας στους κλάδους ΠΕ3 και ΤΕ3 Τη¬ 
λεπικοινωνιακών λογίζεται ο συνολικός χρόνος δημόσιας 
υπηρεσίας, συνυπολογιζομένου και του χρόνου δημό¬ 
σιας υπηρεσίας που έχει αναγνωρισθεί. 

Η πιο πάνω κατάταξη των Τηλεπικοινωνιακών γίνεται με 


διαπιστωτική πράξη του Διοικητή της ΥΠΑ μετά από σύμ¬ 
φωνη γνώμη της Επιτροπής που ορίζεται από την παρά¬ 
γραφο 2 του άρθρου 5 του παρόντος. 

2. Εντός τριάντα (30) ημερών από τη δημοσίευση του 
παρόντος με απόφαση του Διοικητή της ΥΠΑ συγκροτεί¬ 
ται Επιτροπή η οποία αποτελείαι από δύο (2) Αρχιτηλεπι- 
κοινωνιακούς, οριζόμενους από τον Διοικητή της ΥΠΑ και 
έναν (1) εκπρόσωπο του Συλλόγου Τηλεπικοινωνιακών ο¬ 
ριζόμενο με απόφαση του Διοικητικού Συμβουλίου αυ¬ 
τού. Η θητεία της Επιτροπής αυτής είναι διετής. 

3. Έργο της ως άνω Επιτροπής ορίζεται ο υπολογισμός 
του χρόνου άσκησης ειδικότητας των Τηλεπικοινωνια¬ 
κών, σύμφωνα με τις σχετικές βεβαιώσεις από τις μονά¬ 
δες που υπηρετούν οι υπάλληλοι και οι οποίες συγκε¬ 
ντρώνονται με μέριμνα της Διεύθυνσης Τηλεπικοινωνιών 
της Κεντρικής Υπηρεσίας της ΥΠΑ. 

Ο υπολογισμός του χρόνου άσκησης ειδικότητας των 
Τηλεπικοινωνιακώνπραγματοποιείταιτοπρώτο δεκαήμε¬ 
ρο κάθε μήνα, με βάση τις διατάξεις που ισχύουν κάθε φο¬ 
ρά και υποβάλλεται στις αρμόδιες Διευθύνσεις της Υ. Π. Α. 
για δικές τους ενέργειες. 

4. Από την δημοσίευση του παρόντος ως χρόνος άσκη¬ 
σης καθηκόντων ειδικότητας, θεωρείται ο χρόνος κατά τον 
οποίο ο Τηλεπικοινωνιακός υπηρετεί σε οποιαδήποτε μο¬ 
νάδα της ΥΠΑ και είναι κάτοχος και των τριών ειδικοτήτων 
(α, β, γ) της παραγράφου 1 του άρθρου 2 του παρόντος. 

5. Οι Τηλεπικοινωνιακοί που δεν έχουν συμπληρώσει 
πέντε (5) έτη άσκησης καθηκόντων ειδικότητας έχουν ό¬ 
μως συμπληρώσει τρία (3) έτη άσκησης καθηκόντων ειδι¬ 
κότητας και έχουν εκπαιδευθεί σε ειδικά θέματα Τηλεπι¬ 
κοινωνιών, μπορούν να τοποθετούνται σε μονάδες όπου 
δεν ασκείται Τηλεπικοινωνιακό έργο για χρονικό διάστη¬ 
μα, που δεν υπερβαίνει το ένα (1) έτος. 

Το χρονικό αυτό διάστημα προσμετράται στον χρόνο ά¬ 
σκησης των ειδικοτήτων που κατείχαν οι υπάλληλοι πριν 
την τοποθέτησή τους στις μονάδες αυτές. 

6. Οι Τηλεπικοινωνιακοί που τοποθετούνται ως Αερολι- 
μενάρχες ή παρακολουθούν εκπαιδευτικά προγράμματα 
Τηλεπικοινωνιών θεωρείται ότι ασκούν τα καθήκοντα και 
των τριών ειδικοτήτων (α, β, γ) της παραγράφου 1 του άρ¬ 
θρου 2 του παρόντος. 

7. Ο χρόνος άσκησης των καθηκόντων ειδικότητας ό¬ 
πως αυτός υπολογίζεται με τις διατάξεις του παρόντος, 
λαμβάνεται υπ’ όψη υποχρεωτικ για την κατάταξη και 
προαγωγή των υπαλλήλων καθώς και όπου απαιτείται για 
θέματα που αφορούν τον κλάδο Τηλεπικοινωνιών και θα 
βεβαιώνεται από τις μονάδες που υπηρετεί ή υπηρέτησε 
ο υπάλληλος. 

8. Γ ια τους υπηρετούντες κατά τη δημοσίευση του πα¬ 
ρόντος Τηλεπικοινωνιακούς υπαλλήλους και έχοντες συ¬ 
μπληρωμένη εικοσαετή υπηρεσία στους κλάδους Τηλεπι¬ 
κοινωνιακών της ΥΠΑ, δεν έχει εφαρμογή η διάταξη του 
άρθρου 2 της παραγράφου 2 του παρόντος διατάγματος. 
Στους ανωτέρω υπαλλήλους η ειδικότητα του Επόπτη 
Αεροναυτικών Τηλεπικοινωνιών χορηγείται κατ’ απονο¬ 
μή. 

Άρθρο 6 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτου¬ 
με την δημοσίευση και εκτέλεση του παρόντος διατάγμα¬ 
τος. 

Αθήνα, 28 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΜΕΤΑΦΟΡΩΝ 

ΚΑΙ ΑΠΟΚΕΝΤΡΩΣΗΣ ΚΑΙ ΕΠΙΚΟΙΝΩΝΙΩΝ 

Α.Α. ΤΣΟΧΑΤΖΟΠΟΥΛΟΣ ΧΑΡ. ΚΑΣΤΑΝΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Α. Στο Π.Δ/γμα 167/96 «Τροποποίηση διατάξεων του 
Π.Δ. 284/88 «Οργανισμός Υπουργείου Οικονομικών» (Α' 
128) και συγκρότηση Γενικών Διευθύνσεων» που δημοσι- 
εύθηκε στο ΦΕΚ 128/20.6.96/τεύχος Α', γίνονται οι εξής 
διορθώσεις σφαλμάτων: 

1) Η περίπτωση (ε) της παραγράφου 1 του άρθρου 1 
διορθώνεται από το λανθασμένο «Υπηρειών» στο «Υπη¬ 
ρεσιών». 

2) Στην τέταρτη γραμμή του τρίτου εδαφίου της περί¬ 
πτωσης (α) της παραγράφου 2 του άρθρου 1 μετά τη λέ¬ 
ξη «αυτή» προστίθεται η λέξη «για» ώστε να διορθωθεί ως 
εξής «κατάργηση αυτή για τα μονοπωλιακά είδη». 

3) Στην πρώτη γραμή του τρίτου εδαφίου της περίπτω¬ 
ση (β) της παραγράφου 2 του άρθρου 1 διορθώνεται από 
το λανθασμένο «παρακουλούθηση» στο ορθό «παρακο¬ 
λούθηση». 

4) Στη δεύτερη γραμμή του τρίτου εδαφίου της περί¬ 
πτωσης (α) της παραγράφου 3του άρθρου 1 διορθώνεται 
από το λανθασμένο «επενέλεγχο» στο ορθό «επανέλεγ¬ 
χο». 

5) Στην τέταρτη γραμμή του πρώτου εδαφίου της περί¬ 
πτωσης (β) της παραγράφου 4 του άρθρου 1 διορθώνεται 
από το λανθασμένο «παρκολούθηση» στο ορθό «παρακο¬ 
λούθηση». 

6) Στην τέταρτη γραμμή του πρώτου εδαφίου της περί¬ 
πτωσης (γ) της παραγράφου 4 του άρθρου 1 διορθώνεται 
από το λανθασμένο «περιέχονται» στο ορθό «περιέρχο¬ 
νται». 

7) Στην πρώτη γραμμή του τρίτου εδαφίου της περί¬ 
πτωσης (γ) της παραγράφου 4 του άρθρου 1 διορθώνεται 
από το λανθασμένο «διενέργεα» στο ορθό «διενέργεια». 

8) Στην έκτη γραμμή του τέταρτου εδαφίου της περί¬ 
πτωσης (β) τής παραγράφου 5του άρθρου 1 διορθώνεται 
από το λανθασμένο «δηημιουργία» στο ορθό «δημιουρ¬ 
γία». 

9) Στην δεύτερη γραμμή του πρώτου εδαφίου της περί¬ 
πτωσης (δ) της παραγράφου 5 του άρθρου 1 διορθώνεται 
από το λανθασμένο «φορολογιτέας» στο ορθό «φορολο¬ 
γητέας». 

10) Στην τρίτη γραμμή του πρώτου εδαφίου της περί¬ 
πτωσης (ε) της παραγράφου 5 του άρθρου 1 διορθώνεται 
από το λανθασμένο «εκπόνισης» στο ορθό «εκπόνησης». 

11) Στην τέταρτη γραμμή του τρίτου εδαφίου της περί¬ 


πτωσης (ε) της παραγράφου 5 του άρθρου 1 διορθώνεται 
από το λανθασμένο «Υπουρείου» στο ορθό «Υπουργεί¬ 
ου». 

12) Στην πρώτη γραμμή του ογδόου εδαφίου της περί¬ 
πτωσης (ε) της παραγράφου 5 του άρθρου 1 διορθώνεται 
από το λανθασμένο «κτημάτων» στο ορθό «κτηματικών». 

13) Στην πέμπτη γραμμή του έκτου εδαφίου της περί¬ 
πτωσης (στ) της παραγράφου 5 του άρθρου 1 διορθώνε¬ 
ται από το λανθασμένο «εκπόνιση» στο ορθό «εκπόνηση». 

14) Στην τρίτη γραμμή του εβδόμου εδαφίου της περί¬ 
πτωσης (στ) της παραγράφου 5 του άρθρου 1 διορθώνε¬ 
ται από το λανθασμένο «ηλεκτρομηχανολικού» στο ορθό 
«ηλεκτρομηχανολογικού». 

15) Στηνπρώτηγραμμήτου δωδεκάτου εδαφίουτηςπε- 
ρίπτωσης (στ) της παραγράφου 5 του άρθρου 1 διορθώ¬ 
νεται από το λανθασμένο «απρόσκοπη» στο ορθό «απρό¬ 
σκοπτη». 

16) Στην πρώτη γραμμή του τρίτου εδαφίου της περί¬ 
πτωσης (α) της παραγράφου 6 του άρθρου 1 διορθώνεται 
από το λανθασμένο «Επιθωρητών» στο ορθό «Επιθεωρη¬ 
τών». 

17) Στην τέταρτη γραμμή του πρώτου της παραγράφου 
7 του άρθρου 1 διορθώνεται από το λανθασμένο «κατνα- 
νέμονται» στο ορθό «κατανέμονται». 

18) Στην τρίτη γραμμή του εβδόμου εδαφίου της περί¬ 
πτωσης (β) της παραγράφου 8 του άρθρου 1 διορθώνεται 
από το λανθασμένο «του» στο ορθό «τους». 

19) Στην έκτη γραμμή της παραγράφου 11 του άρθρου 
1 διορθώνεται από το λανθασμένο «μέρμνας» στο ορθό 
«μέριμνας». 

20) Στην πρώτη γραμμή της περίπτωσης (β) της παρα¬ 
γράφου 7 του άρθρου 2 διορθώνεται από το λανθασμένο 
«Επιχειρήσεων» στο ορθό «Διαχειρίσεων». 

21) Στην πέμπτη γραμμή της περίπτωσης (ε) της παρα¬ 
γράφου 4 μετά τη λέξη «για» προστίθεται η λέξη «την» ώ¬ 
στε να διορθωθεί ως εξής: «για την κίνηση». 

Β. Στο Π.Δ/γμα 211/96 «Σύσταση Οικονομικών Επιθεω¬ 
ρήσεων» που δημοσιεύθηκε στο ΦΕΚ 166/22.7.96/τεύχος 
Α', γίνονται οι εξής διορθώσεις σφαλμάτων: 

1) Στο προοίμιο, η δεύτερη σειρά διορθώνεται από το 
λανθασμένο «1. Τις διατάξεις» στο ορθό «Τις διατάξεις». 

2) Στην τέταρτη γραμμή του πρώτου εδαφίου της περί¬ 
πτωσης (Α) της παραγράφου 1 του άρθρου 3 διορθώνε¬ 
ται από το λανθασμένο «Περιφέρειας» στο ορθό «Περι¬ 
φέρεια». 

3) Στην πρώτη γραμμή της περίπτωσης (γ) της παρα¬ 
γράφου 3 του άρθρου 5 διορθώνεται από το λανθασμένο 
«Για όλες τις λοιπές» στο ορθό «Για κάθε μία από τις λοι¬ 
πές». 

4) Στην πρώτη γραμμή της περίπτωσης (ι) της παρα¬ 
γράφου 6 του άρθρου 6 διορθώνεται από το λανθασμένο 
«πρέλευσης» στο ορθό «προέλευσης». 

Γ. Στο Π.Δ/γμα 218/96 «Οργανισμός του Σώματος Δίω¬ 
ξης Οικονομικού Εγκλήματος (Σ.Δ.Ο.Ε.), που δημοσιεύ¬ 
θηκε στο ΦΕΚ 168/24.7.96, τεύχος Α', γίνονται οι εξής 
διορθώσεις σφαλμάτων: 

1) Στον τίτλο του Π.Δ/τος συμπληρώνονται τα εισαγω¬ 
γικά και η παρένθεση από το λανθασμένο: Οργανισμός 
του Σώματος Δίωξης Οικονομικού Εγκλήματος 

(Σ.Δ.Ο.Ε.)» στο ορθό «Οργανισμός του Σώματος Δίωξης 
Οικονομικού Εγκλήματος (Σ.Δ.Ο.Ε.)». 

2) Στην πρώτη γραμμή του προοιμίου της παραγράφου 
1 διορθώνεται το λανθασμένο «1. (Τις διατάξεις του άρ¬ 
θρου 4 του και ιδίως» στο ορθό «1. (Τις διατάξεις του άρ¬ 
θρου 4 και ιδίως». 

3) Το ενδέκατο εδάφιο της παραγράφου 2 του άρθρου 
3 διορθώνεται ως εξής: 

«β) Τμήμα Επιχειρησιακών Σχεδίων Ελέγχων και Δίωξης 
Φοροδιαφυγής». 

4) Στη δεύτερη γραμμή του ογδόου εδαφίου της ανω¬ 
τέρω περίπτωσης «β)« της παραγράφου 2 του άρθρου 3 
διορθώνεται από το λανθασμένο «για τα λήψη» στο ορθό 
«για τη λήψη». 

5) Στη στήλη «ΠΕ» της περίπτωσης (3) του πίνακα «Α. 
Κεντρική Υπηρεσία» της παραγράφου 1 του άρθρου 9 
προστίθεται «11» το οποίο διαγράφεται από το λανθα¬ 
σμένο «Τελωνειακών 11». Στον ίδιο πίνακα διαγράφεται α¬ 
πό τη στήλη ΔΕ της περίπτωσης (ε) το «2» και προστίθεται 
στη στήλη ΤΕ. 

6) Στη στήλη «ΚΛΑΔΟΙ ΚΑΙ ΕΙΔΙΚΟΤΗΤΕΣ» στην τρίτη 
γραμμή της περίπτωσης (4) του πίνακα «β) Περιφερειακή 
Διεύθυνση Κεντρικής Μακεδονίας» της παραγράφου 1 


του άρθρου 9 διορθώνεται από το λανθασμένο «στοχεί- 
ων» στο ορθό «στοιχείων». 

7) Στη στήλη «ΔΕ» της περίπτωσης (6) του πίνακα «β) 
Περιφερειακή Διεύθυνση Κεντρικής Μακεδονίας» της πα¬ 
ραγράφου 1 του άρθρου 9 διορθώνεται από το εσφαλμέ¬ 
νο «7» στο ορθό «1». 

8) Στη στήλη «ΣΥΝΟΛΟ ΘΕΣΕΩΝ» της περίπτωσης (2) 
του πίνακα «ιβ) Περιφερειακή Διεύθυνση Νοτίου Αιγαίου» 
της παραγράφου 1 του άρθρου 9 διορθώνεται από το ε¬ 
σφαλμένο «19» στο ορθό «24». 

9) Στις στήλες «ΔΕ» και «ΣΥΝΟΛΟ ΘΕΣΕΩΝ» της περί¬ 
πτωσης (6) του πίνακα «ιγ) Περιφερειακή Διεύθυνση Πε- 
λοποννήσου» της παραγράφου 1 του άρθρου 9 συμπλη¬ 
ρώνεται «2» και «2» αντίστοιχα. 

10) Στη στήλη «ΚΛΑΔΟΙ ΚΑΙ ΕΙΔΙΚΟΤΗΤΕΣ» του πίνακα 
«ιδ» της παραγράφου 1 του άρθρου 9, η πρώτη γραμμή 
διορθώνεται από το εσφαλμένο «1. Τελωνειακών Πλοίων 
Δίωξης» στο ορθό «Τελωνειακών Πλοίων Δίωξης». Στον ί¬ 
διο πίνακα και στήλη στην περίπτωση (α) διορθώνεται α¬ 
πό το εσφαλμένο «α. Μηχανικών» στο ορθό «α. Μηχανι¬ 
κών Α'». 

(Από το Υπουργείο Οικονομικών) 

ΡΟΜΙΚΟ ΤΥΠΟΓΡΑΦΕ ΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟ ΔΙΙΤΡΙΟΥ 34 · ΑβΗΝΑ 104 32 · ΤΕΙΕΧ 223211 ΥΡΕΤ ΟΒ . ΓΑΧ 5234ΤΙ^ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗ! ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σ ολωμού 51 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολ ή Φ.Ε.Κ. με πληρωμή μέσω Δ.Ο.Υ. 

ΤΙΜΗ ΦΥΛΛΩΝ 
ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 

ΘΕΣΣΑΛΟΝΙΚΗ 

(031) 

5230841 

25ης Μαρτίου 21 Τ.Κ. 541 00 


5225713 

ΠΕΙΡΑΙΑΣ 


5249547 

Νικήτα 6-8 Τ.Κ. 185 31 

(061) 

5239762 

ΠΑΤΡΑ 

5248141 

ΚορΙνθου 327 Τ.Κ. 262 23 


5248188 

ΙΩΑΝΝΙΝΑ 

(0651) 

(0531) 

5248785 

Διοικητήριο Τ.Κ. 454 44 
ΚΟΜΟΤΗΝΗ 

5248320 

Δημοκρατίας 1 Τ.Κ. 691 00 



423956 

4136402 

4171307 

271249 

224581 

21901 

22637 

26522 


_ Από^σελίδεςκαι άνω προοαύξηση 100 δρχ. ανά 8οέλιδο ή μέρος αυτου 


ΡΤΜΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νδμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 
Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 
Παράρτημα (Πίνακες εππυχάντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών Δ Ε.Π.Ε. 

Προκηρύξεω ν Α.Σ.Ε.Π. 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε 


,.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

30.000 δρχ. 

1.500 δρχ. 

50.000 · 

2.500 · 

10.000 » 

500 · 

50.000 · 

2.500 · 

25.000 · 

1.250 » 

10.000 » 

500 » 

5.000 » 

250 · 

- 10.000 · 

500 » 

3.000 · 

150 · 

150.000 · 

7.500 ■ 

10.000 · 

500 · 

120.000 · 

| 6.000 · 


ΙΛ νιντ I Π I I· I « --- 

• 

• „ π*ηρ«ρη η» ,οσ ΤΑΠΕΤ που ««η* <* ου*£*. στη» Αβήνο από το Τα*» 

(ΚαπρδυπρΙου 34 - Αθήνα) κσ, στις ΑΤλες πΟλας οπό το Δημδο» Τόμε». 

• ο, ουνδρορητές το» ρξ^ρ,κου ρστ«σ» »α σ,ίδνοον το ττοοδ ,οσ ΤΑΠΕΤ Ρθ0 με το ποοδ της σ*Λρομδς. 

• Οτ Λήρο, κσ, οι Κοκδτητες πληρώνουν το μιοδ χρηραηκδ οοοΡ της συνδρομής*» ολδηληροτο 

• ΗσονβρορηιοχύρινιοΟνοχρΟνο. πλ, ορκίζει την τη ΙανουαρΙοοι<οιλήνε<την 31η ΔενερΙϊρΙτη) του ΙδΜοχρΟνοο. Δεν εγνρΟ 

φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποκίτα. τα αργότερο μέχρι τον Μάρτιο κάθε έτους. 

♦ Αντίγραφα διπλοτύπων, ταχυδρομικές επιταγές και χρηματικά γραμμάτιο δεν γίνονται δεκτΔ 

οΓϋπηρεσίες κοινού λειτουργούν καθημερινά από 08.00 ΔωςΊ^ΟΟ^ 





